## 2017 елның 22 июнендә

## Р.Р.Гайзатуллинның 2016 елда ТР

## бюджеты үтәлеше турында ТР

## Дәүләт Советы утырышында ясаган

## чыгышы

Хөрмәтле Татарстан Республикасы Президенты!

Хөрмәтле Дәүләт Советы Рәисе!

Хөрмәтле Дәүләт Советы депутатлары!

Хөрмәтле киңәшмәдә катнашучылар!

Татарстан Республикасы Бюджет кодексы нигезендә Дәүләт Советына каралуга Президент тарафыннан 2016 елда Татарстан Республикасы бюджеты үтәлеше турындагы хисап тапшырылды.

2016 елда геосәяси киеренкелек һәм санкцияләр режимы сакланылуга карамастан, Татарстан Республикасында төп макроикътисадый күрсәткечләр буенча тотрыклы уңай динамика (Россия буенча уртача тенден­цияләрдән югарырак дәрәҗәдә) күзәтелде.

Ел йомгаклары буенча ре­спубликаның тулаем төбәк про­дуктының үсеш темпы 2015 елдагы дәрәҗәгә карата чагыштырма бәяләрдә 102,5 процент тәшкил итте. 2016 елда төбәкнең тулаем продукты күләме 1944 миллион сумга җитте.

2016 елда республика со­циаль-икътисадый үсешнең төп күрсәткечләрен үтәү тупланма бюджетның керем өлешенә 262,0 миллиард сум акча кертү мөмкинлеге бирде, шул исәптән салым һәм салым булмаган керемнәр күләме – 233,9 миллиард сум.

Салым һәм салым булмаган керемнәр үсеше 2015 елдагы белән чагыштырганда 112,1 процент тәшкил итте. Россия Федерациясе буенча уртача күр­сәткеч – 108,7 процент, Идел буе федераль округы буенча – 111,5 процент.

2016 елда ТР терри­то­рия­сендә 694,5 миллиард сум күләмендә бюджет кереме, таможня җыемы һәм пошлинасы, социаль фондларга чигерүләр тупланды.

Шулай ук искәртеп узам, бюджетның барлык дәрәҗәләренә салым һәм салым булмаган керемнәр җыенысы 477,5 млрд. сум мобилизацияләнде.

 ТР бюджетының керем өле­ше 220,2 миллиард сум күлә­мендә үтәлде, шул исәптән 191,8 миллиард сум күләмендә салым һәм салым булмаган керемнәр тупланды.

Үзебезнең салым керем­нәрендә иң зурысы – табышка керем: 72,5 миллиард сум күләмендә. 22 зур предприятие һәм кече нефть компаниясе салымнан төп керемне тәэмин итте, аларның салым түләү өлеше 63 процент тәшкил итте.

Тагын бер зур күләмдәге салым – республика бюджеты һәм җирле бюджетларга алына торган физик затлар керемнәренә салым. Тупланма бюджетка 64,4 миллиард сум, ТР бюджетына – 44,9 миллиард сум акча керде. Икътисадта уртача хезмәт хакы арту салым кеременең уңай динамикасына йогынты ясады: 2016 елда ул 5,2 процентка артты.

Республика бюджетында мөлкәткә салым түләү күләме 26,6 миллиард сум тәшкил итте. Бу салым үз эченә оешмалар мөлкәтенә салымны (22,1 миллиард сум) һәм транспорт салымын (4,5 миллиард сум) ала.

Татарстан Республикасы бюджетына акцизлар кереме 34,4 млрд. сум тәшкил итте.

Бердәм керемгә салым тупланма бюджетта 8,2 млрд сум, республика бюджетында – 4,3 млрд. сум тәшкил итте.

Башка салым керемнәре республика бюджетына җыенысы 858 млн. сум керде.

Салым булмаган керемнәр тупланма бюджетка җыенысы 16,4 млрд. сум, Татарстан Республикасы бюджетына 8,2 млрд. сум керде.

2016 елда республика бюджетына кире кайтарылмый торган керемнәр күләме 28,4 миллиард сумлык булды. Алынган барлык федераль средстволар максатчан булып тора – алар үзләренең билгеләнеше буенча җибәрелде.

Бюджет үтәлешенең чыгым өлеше сыйфатламасына күчәм.

2016 елда Татарстанның туп­ланма бюджеты буенча касса чыгымнары – 261,5 миллиард сум, республика бюджеты буенча 222,2 миллиард сум булды. Бу чыгымнар Татарстан Ре­спу­бли­касы Президентының ТР Дәү­ләт Советына Юлламасына куелган бурычларны тормышка ашыруга юнәлдерелде.

“Гомумдәүләт мәсьәләләре” бүлеге буенча республика бюджеты чыгымнарның гомуми суммасы 7,6 (тупланма бюджет буенча – 14,2 млрд. сум) тәшкил итте. Бу бүлек буенча Хөкүмәтнең резерв фонды чыгымнары; аерым министрлыклар һәм идарә тармаклары чыгымнары, җәмәгать судьялары системасы, Фәннәр академиясе һәм башка тармаклар буенча чыгымнар чагылдырылды.

“Милли оборона” бүлеге буенча чыгымнар җыенысы 132,9 млн. сум (тупланма бюджет буенча – 132,9 млн. сум) үтәлде.

 Акчалар, нигездә, җирле үзидарә органнарында беренчел хәрби санауны тәэмин итүгә тотылды.

“Милли куркынычсызлык һәм хокук саклау эшчәнлеге” бүлеге буенча чыгымнар 1,4 млрд. сум (тупланма бюджет буенча – 1,7 млрд. сум) тәшкил итте.

Әлеге акчалар гадәттән тыш хәлләрдән килеп чыккан нәтиҗәләрне кисәтү һәм аларны булдырмау өлкәсендә мәсьәләләрне хәл итәргә, объектларның янгын куркынычсызлыгын хәл итәргә мөмкинлек бирде.

“Милли икътисад” бүлеге буенча чыгымнар җыенысы 65,9 (тупланма бюджет буенча – 70,2 млрд. сум) үтәлде.

Бүлекнең эре юнәлешен күләме буенча “Юл хуҗалыгы” бүлеге тәшкил итә. Аның буенча чыгымнар күләме – 29,9 миллиард сум (тупланма бюджет буенча – 33,5 миллиард сум). Юл төзелеше өлкәсендә бурычларны тормышка ашыру республика Юл эшләре программасы кысаларында хәл ителде. Торак пунктларга һәм авыл хуҗалыгы объектларына илтүче автомобиль юлларын, күперләр, керү-чыгу юлларын төзү, юл-урам челтәрен төзекләндерү хәл ителде.

Чыгымнар буенча тагын бер зур бүлек – “Авыл хуҗалыгы”. Республика бюджеты буенча 21,6 миллиард сум (тупланма бюджет буенча – 21,8 миллиард сум) кү­ләмендә акча тотылды. Алынган барлык федераль средстволар максатчан булып тора – алар үзләренең билгеләнеше буенча җибәрелде. Авыл хуҗалыгы җитештерүчәнлеге өлкәсендә финансланган чараларның җентекле исемлеге Сезгә тәкъдим ителгән материалларда китерелгән*.*

Алга таба бюджет классификациясе буенча “Торак-коммуналь хуҗалык” бүлеге бара. Әлеге бүлек буенча 14,6 миллиард сум күләмендә (тупланма бюджет буенча – 20,4 миллиард сум) акча үзләштерелде.
2016 елда республикада күп фатирлы йортларны капиталь төзекләндерү программасын тормышка ашыру кысаларында чама белән 5,8 миллион квадрат метр мәйданда тугыз йөз туксан ике күпфатирлы йорт (ике йөз утыз меңнән артыграк кеше яши) төзекләндерелде.

Республика муниципаль бе­рәм­лекләрендә 43 парк һәм сквер­ны төзекләндерү бурычы хәл ителде (ассигнование­ләр­нең гомуми күләме – 1,4 миллиард сум).

2016 елны Су саклау зоналары елы дип игълан иткән ТР Президенты Указын тормышка ашыру кысаларында 21 су саклау зонасын төзекләндерү эше башкарылды, аларны ТР бюджетыннан финанслауга 1,1 миллиард сум акча җибәрелде. Объектлар буенча акчалар бүленеше экранда китерелгән.

“Әйләнә-тирә мохитне саклау” бүлеге буенча – чыгымнар 376 млн. сум (тупланма бюджет буенча – 461 млн. сум) тәшкил итте.

Федераль һәм республика норматив актлары нигезендә табигать саклау хезмәтләре һәм дәүләт программалары нигезендәге экология өлкәсенә караган чаралар финансланды. Программалар тарафыннан каралган эшләр тулы күләмдә башкарылды.

Чыгымнарның чираттагы блогы – социаль өлкә учреж­де­ниеләре һәм аларның чараларын финанслау.

Әлеге юнәлеш буенча чыгым­нар тупланма бюджетта 153,9 миллиард сум (чыгымнарның гомуми күләменнән 58,9 процент), республика бюджеты буенча – 121,4 миллиард сум тәшкил итте.

Бу чыгымнар бөтен хисап елы дәвамында бюджет һәм автоном учреждениеләрнең эш­чән­леген тәэмин итү, бюджет өл­кәсе хезмәткәрләренә хезмәт хакын, “май указлары”на кертелгән хезмәткәрләрнең аерым катего­рияләренең хезмәтенә түләүне кертеп, үз вакытында түләү мөмкинлеге бирде.

2016 елда хезмәт хакы тү­ләүгә 97,1 миллиард сум акча җибәрелде, шул исәптән бюджет средстволары хисабына – 88,7 миллиард сум, федераль бюджет средстволары хисабына – 1,4 миллиард сум, бюджеттан тыш средстволар хисабына – 7,0 миллиард сум.

Юнәлтелгән бюджет акчалары зурлыгы буенча иң күләмлесе – “Мәгариф” бүлеге. Бу бүлек буенча чыгымнарга 45,6 (тупланма бюджет буенча – 72,2 млрд. сум) юнәлтелде.

Бүлеп бирелгән акчаларга планлаштырылган мәгариф өлкәсендәге чаралар үткәрелде, хәлиткеч белем бирү программалары гамәлгә куелды.

Татарстан Республикасы Президенты карарлары нигезендә укытучыларның һөнәри үсеше өчен грант ярдәме тормышка ашырылды. Грантны төрле квалификация категориясенә ия җиде йөздән артык укытучы җиңде. Аларның хезмәт хакларына ай саен 5 меңнән алып, 10 меңгә кадәр сум акча өстәлеп бара. Мәгарифне мәгълүматлаштыру дәвам итте – 10 мең ноутбук сатып алынды, чыбыксыз интернет урнаштыру тормышка ашырылды.

2016 елда “Мәгариф” тармагына юнәлдерелгән бюджет акчаларның күләме “юл карталары”нда каралган индикаторларның күбесен башкарырга мөмкинлек бирде.

“Яшьләр сәясәте” чыгымнары җыенысы 2,1 (тупланма бюджет буенча – 2,9 млрд. сум) башкарылган.

Бюджеттан бүлеп бирелгән акчалар исәбенә яшьләр сәясәте учреждениеләре эшчәнлеге, талантлы балалар һәм яшьләргә ярдәм, студент хезмәт отрядларының хәрәкәте үсеше, авыл яшьләренең иҗтимагый һәм икътисадый активлыгына шартлар тудыру тәэмин ителде, сәламәт яшәү рәвеше пропагандаланды. Җәйге савыктыру кампаниясе башкарылды, коммерцияле булмаган яшьләр һәм балалар оешмаларына ярдәм күрсәтелде.

Татарстан Республикасы бюджетының “Мәдәният, кинематография” тармагы чыгымнары 11,1 (тупланма бюджет буенча – 14,9 млрд. сум) тәшкил итте.

Бюджет акчалары исәбенә мәдәният өлкәсендә планлаштырылан барлык чаралар, халыкара фестивальләрне кертеп, финансланды. Яңа проектларның тормышка ашуына, иҗади продуктның сыйфаты үсешенә шактый күләмдә Татарстан Республикасы Президенты грантлары ярдәм итте. Һөнәри сәнгатьнең грант ярдәменә 287 млн. сум акча юнәлтелде.

Хөкүмәтара һәм ведомствоара килешүләрне гамәлгә кую кысаларында Россия төбәкләрендә һәм якын һәм ерак чит илләрдә дүрт йөздән артык чара үткәрелде.

 Мәдәни күп функцияле үзәкләр төзелеше программасы кысаларында 2016 елда мәдәни билгеләнешле 45 объект төзелде. Аларның сыйдырышы 3 мең урын.

Бүлеп бирелгән акчалар 2016 елда “юл карталары”нда каралган 18 индикаторны башкарырга мөмкинлек бирде.

“Сәламәтлек саклау” бүлеге буенча бюджет чыгымнары 2016 елда, медицина иминиятен (54,1 млрд. сум) кертеп, 34,8 млрд. сум тәшкил итте.

Акчаларның гомуми күләме исәбенә медицина учреждениеләре каралды, сәламәтлек саклау өлкәсендә үзәкләштерелгән чаралар үткәрелде, социаль әһәмиятле федераль һәм республика программалары тормышка ашырылды.

Татарстан Республикасында соңгы 5 ел эчендә 4 шәһәрдә региональ югары технологияле медицина үзәкләрен булдыруга 12 млрд. сум юнәлтелде. Бүген республикада медицина ярдәмен 15 сәламәтлек саклау учреждениесе күрсәтә, 2016 елда аны 21 меңнән артык кеше алды.

Республикада Россия Федерациясе Сәламәтлек саклау министрлыгының “Медицина реабилитациясе системасы үсеше” исемле пилот проекты гамәлгә куела. Анда 6 эре медицина учреждениесе катнаша.

Соңгы 3 ел эчендә сәламәтлек саклау учреждениеләре төзелеше, реконструкциясе, капиталь ремонтына 10 млрд. сум акча юнәлтелде, шул исәптән 2016 елда – 4,1 млрд сум. Сәламәтлек саклауның беренчел буыны үсеше буенча программаны тормышка ашыру дәвам итте. 2016 елда яңа модуль фельдшер-акушер пунктлары төзелешенә, ФАПларның, табиб амбулаторияләренең, участок хастаханәләренең капиталь ремонтына 330 млн. сум акча бүлеп бирелде.

Тармак эшенең сыйфатын “юл карталары” билгеләгән индикаторлар күрсәтә.

“Социаль сәясәт” бүлеге чараларын финанслауга Татарстан Республикасы бюджетыннан, социаль тәэминат учреждениеләре чыгымнарын кертеп, 23,6 млрд. сум (республиканың тупланма бюджетыннан – 25,0 млрд. сум) бүлеп бирелде. Бу республиканың халыкка адреслы социаль ярдәм күрсәтү буенча бурычын үтәвен тәэмин итте.

“Социаль хезмәт күрсәтү” тармагында үткән елның эш йомгаклары тармак “юл карталары”нда каралган барлык индикаторларның үтәлүен исбатлый.

“Физик культура һәм спорт” бүлеге буенча чыгымнар 5 (тупланма бюджет буенча – 5,7 млрд. сум).

Бүлеп бирелгән акчалар исәбенә, Россия һәм халыкара ярышларны кертеп, барлык планлаштырылган спорт чаралары үткәрелде. Учреждениеләрнең агымдагы чыгымнары финансланды, физик культура һәм спорт объектларын реконструкцияләү һәм төзү буенча чыгымнар гамәлгә куелды. Республиканың районнары һәм шәһәрләрендә йөз сиксән сигез спорт мәйданы төзелде.

“Массакүләм мәгълүмат чаралары” бүлеге буенча Татарстан Республикасы бюджеты чыгымнары 2016 елда 1,3 млрд. сум тәшкил итте. Шул исәптән:

* телерадиотапшыруга – 673 млн. сум
* вакытлы матбугат һәм нәшриятларга – 576 млн. сум.

“Дәүләт бурычына хезмәт күрсәтү” бүлеге буенча Татарстан Республикасы бюджеты чыгымнары 2016 елда 86,3 млн. сум тәшкил итте. Бу – федераль бюджеттан алынган бюджет кредитларына хезмәт күрсәтү.

ТР дәүләт бурычына кил­гәндә, 2016 ел йомгаклары буенча аның күләме 93,4 миллиард сум тәшкил итте.

Узган елда дәүләт бурычы күләме асылда озак сроклы федераль бюджет кредитларын җәлеп итү хисабына 2,1 миллиард сумга артты.

 Шул ук вакытта 2015 ел йомгаклары буенча бурыч күләме 54 процент булса, 2016 хисап елы йомгаклары буенча бу күрсәткеч 49 процентка калды.

2016 елда Татарстан Республикасы кредит рейтинглары дәрәҗәсе ягыннан билгеле бер үзгәрешләр булды. “Moody’s Investors Service” халыкара рейтинг агентлыгы карары белән республика фаразы “тотрыклы” дәрәҗәсенә күтәрелде. Шул ук вакытта Татарстанда тотрыклы икътисадый вәзгыятьнең һәм бюджет, дәүләт бурычы буенча тотрыклы күрсәткечләрнең сак­ланып калуы билгеләп үтелде.

“Fitch Ratings” халыкара рейтинг агентлыгы да ТР кредит рейтингын раслап, элеккечә үк, “инвестицион” категориясенә кертте.

Җирле бюджетларга бүлеп бирелгән бюджетара трансфертларның гомуми күләме 2016 ел эчендә 38,5 млрд сум тәшкил итте. Бу акчалар максатчан иде һәм билгеләнеше буенча файдаланылды.

Хөрмәтле Дәүләт Советы депутатлары!

2016 ел дәвамында Татарстан Республикасы бюджеты үтәлешенең ай һәм квартал хисаплары даими рәвештә Дәүләт Советының бюджет, салым һәм финанслар буенча комитетына тапшырыла килде. Алар буенча тиешле карарлар һәм нәтиҗәләр кабул ителде.

Керемнәр буенча җыенысы 220 млрд. 238 млн. 182 мең 600 сум, чыгымнар буенча җыенысы 222 млрд. 230 млн. 148 мең 200 сум, җыенысы 1 млрд. 991 млн. 965 мең 600 сум күләмендә чыгымнарның керемнәргә караганда артуы белән Татарстан Республикасы бюджетының 2016 елда үтәлеше турындагы хисабын каравыгызны һәм раславыгызны үтенәм.

Игътибарыгыз өчен рәхмәт!

Чыгыш тәмам.